open-index/open-wikipedia-markdown huggingface dataset:
Sjodalen

**Sjodalen** er en bred dal som begynner i den østlige delen av Jotunheimen.  Dalen har navnet fra elven Sjoa som renner fra Gjende og nedover gjennom Øvre Sjodalsvatnet og Nedre Sjodalsvatnet.  Slutten av dalen er mindre vel definert der dalen heter Sjodalen i Vågå kommune og Heidal i Sel kommune.  

Dalen har flere overnattingssteder, blant dem Randsverk camping, Hindsæter, Bessheim, Maurvangen og Gjendesheim. 

## Historie

Dalen var tradisjonelt brukt til sæterdrift om sommeren.  Området er unikt med hensyn til størrelsen på sæterene.  Dette er delvis på grunn av den ellers sjeldne tradisjonen med vintergardsbruk i området.  Istedenfor å sende sommerforet ned til gården tok man isteden med dyrene opp til fjellet.  Dette var mulig siden det var relativt lite snø i området. 

I dag er det fortsatt sæterdrift, men den største aktiviteten er rundt turisme. Sjodalen er en hovedvei for reisende på vei til Jotunheimen.      

Den mest kjente severdigheten er Ridderspranget der ridderen fra Valdres hoppet over elven Sjoa med bruden han hadde kidnappet fra Sandbu-ridderen i Vågå.

## Geografi

I bunnen av dalen og dalsidene er landskapet dominert av furu, og dette er den høyestliggende furuskogen i Norge.  Over furuskogen er det en 150 meter bred bjerkesone før tregrensen. 

Elven Sjoa er et populært område for fiske, rafting og elvepadling.
Svir

**Svir** (russisk: Свирь, finsk: *Syväri*, estisk: *Sviri*) er ei elv nordøst i Leningrad oblast i Russland. Den renner fra Onega vestover til Ladoga, og binder derved sammen Europas to største innsjøer. Svir er den største elva som munner ut i Ladoga. 

Helt siden Peter den store knyttet sammen elvene Svir og Neva med Ladogakanalen har elva vært en del av Volga-Østersjøkanalen og dens forløpere. Det er to vannkraftverk langs Svir.

Elva passerer Alexander-Svirskij klosteret, som pleide å huse Svirlag, en av de mest beryktede gulagene. Områdene rundt elva så kraftige kamper under fortsettelseskrigen fra 1941 til 1944.

## Største sideelver

*Vazjinka
*Ojat
*Pasja

## Byer langs Svir
*Podporozje ()
*Lodejnoje Pole ()

## Referanser
Bayer HealthCare Pharmaceuticals

**Bayer HealthCare Pharmaceuticals** er et internasjonalt farmasøytisk selskap og et datterselskap av Bayer med over 40 000 ansatte på verdensbasis. Hovedkontoret ligger i Berlin. Selskapet inngår i selskapsgruppen Bayer HealthCare, med over 60 000 ansatte totalt, og i 2014 solgte det medisiner og andre produkter for over 170 milliarder kroner. Bayer HealthCare Pharmaceuticals har rundt 100 datterselskaper verden rundt. De viktigste forsknings- og utviklingssentrene ligger i Berlin, Wuppertal, San Francisco, Berkeley, California, Åbo og Oslo, og det største produksjonsanlegget ligger i Bergkamen. Det nordiske hovedkontoret ligger i Stockholm.

Det er et forskningsintensivt selskap som produserer et bredt spekter av legemidler. Bayer HealthCare Pharmaceuticals er særlig kjent for produktet aspirin, verdens mest brukte legemiddel, som ble oppfunnet av Bayer i 1897.

Bayer HealthCare Pharmaceuticals ble dannet ved fusjon mellom Bayer og Schering AG i 2006. Selskapet het Bayer Schering Pharma frem til 2011, og skiftet deretter navn til Bayer HealthCare Pharmaceuticals.

## Referanser

## Eksterne lenker
*
Det er makt i de foldede hender

:*For musikkalbumet ved samme navn, se [[Det er makt i de foldede hender (album)]].
*'«Det er makt i de foldede hender»**, egentlig **«De foldede hender»*', er en [[salme]] skrevet av [[redaktør]]en, [[forkynner]]en, [[lærer]]en og [[dikter]]en [[Trygve Bjerkrheim]] (1904–2001) i 1955 og 1957 (annen strofe). Den mest kjente melodien er skrevet av [[Øivind Tønnesen]].

Salmen er blant annet en av [[Ønskekonserten]]s mest spilte sanger, selv om den aldri har toppet listen over mest spilte sanger et enkelt år.

== Publisert ==
**Norsk Salmebok* som nummer 631
**Salmer 97* som nummer 47
**Sangboken'' (1983) som nummer 573 under temaet «Bønn»

## Innspillinger (i utvalg)
*Lage Wedin. Innspilt 27. april 1964. Utgitt på EP-platen RCA REP&nbsp;372
*Anne Lofthus m. gitar og Hammond-orgel. Innspilt i november 1964. Utgitt på EP-platen Harmoni HEP&nbsp;220
*Sigvart Dagsland innspilt 1995 på albumet Det er makt i de foldede hender

## Referanser
Trygve Bjerkrheim

**Trygve Alvgeir Bjerkrheim** (født 26. august 1904 i Bjerkreim, død 27. februar 2001 i Oslo) var en norsk redaktør, forkynner, lærer og dikter. Han ble født i Bjerkreim i Rogaland, men flyttet med familien til Løken i Høland som liten og vokste opp der. Bjerkrheim utdannet seg til cand. theol. ved Menighetsfakultetet i Oslo i 1930. Deretter arbeidet han som lærer ved Fjellhaug fram til 1936, men fortsatte som timelærer til 1970. Fra 1936 til 1970 var han redaktør for bladet *[[Utsyn (blad)|Utsyn]]* (som het *Kineseren* da han ble ansatt), og som er hovedorgan for Norsk Luthersk Misjonssamband. Han var en av grunnleggerne og lederne av Norea Radio.

## Biografi

Som forfatter har han skrevet omtrent  dikt og sanger som finnes i nær alle kristne sang- og salmebøker i Norge. Han gav ut over 30 bøker og ledet og arbeidet med å oversette en ny utgave av Det nye testamentet (Acta-utgaven). Han oversatte også tekster fra engelsk til norsk, og flere av hans sanger på norsk er oversatt til andre språk. 

Det ble sagt at han skrev minst ett vers eller dikt hver dag for å holde dikterevnen levende. Mye av dette endte nok i papirkurven, men en del lever videre. Han brukte også i alle år fyllepenn med grønt blekk når han skrev. Da han var gjest i underholdningsprogramet *Æres den som æres bør* med Knut Bjørnsen, fikk han overrakt et blekkhus med grønt blekk – slikt blekk var nemlig nesten ikke å oppdrive lenger, og den gamle skalden ble synlig rørt over gaven. Det ble han også over Sigvart Dagslands framføring av hans sang «De foldede hender» («Det er makt i de foldede hender») i samme program.

Da Bjerkreim kommune ved overgangen til år 2000 skulle kåre "Århundrets Bjerkreimbu", ble det Trygve Bjerkrheim som vant.  Premien, et maleri, henger i dag i Bjerkreim kommunehus. I 1989 vart han tildelt Bjerkreim kommunes Kulturpris.

*Nordre Høland Bygdekvinnelag* reiste i 2005 en bauta på Løken gamle kirkegård til Bjerkrheims minne. Monumentet, et bronserelieff av Bjerkrheim, en sol og et kors, med teksten «Han tek ikkje glansen av livet. Reist av venner.» er laget av Lise Amundsen.

## Salmetekster

## Referanser


## Litteratur
* Trygve Bjerkrheim: «Det er makt i de foldede hender. Forfattaren fortel om bakgrunnen til 75 av sine songar» Lunde forlag, 1979
* Arne Prøis: «I regnbuens glans. I samtale med Trygve Bjerkrheim». Lunde forlag, 1991.

## Eksterne lenker
* Minnenettstedet bjerkrheim.no 
* Minnenettsted med bibliografi
Małgorzata

**Małgorzata** er en opprinnelig polsk form av kvinnenavnet *Margarita*, som er den latinske formen av det greske navnet *[[Margaríta]]* og kommer av ordet *μαργαρίτης* (*margaritis*), «perle».

## Utbredelse
Tabellen nedenfor gir en detaljert oversikt over populariteten til fornavnet *Małgorzata* eller *Malgorzata* i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Małgorzata Piotrowska (f 1957), polsk-norsk illustratør og forfatter
* Małgorzata Foremniak (f 1967), polsk skuespiller

## Referanser


## Eksterne lenker
*
Skattum

**Skattum (Skatum)** er en gard i Nordlia i Østre Toten (gnr. 135). Garden har i perioder vært delt i to bruk, men sia 1965 har den igjen vært drevet som én eiendom. Skattum har ca. 230 mål dyrka jord og 200 mål beite og skau. Foruten Breili er Skattum den eneste gjenværende garden i Nordlia med mjølkeproduksjon (2007).

I boka *Om Husfliden i Norge* (1867/68) roser samfunnsforskeren Eilert Sundt bonden på Skattum, Ole. Sammen med en tjenestegutt gjorde Ole Skattum over 1000 dusin treskjeer i året, og salget av disse var ei god attåtnæring til en såpass liten gard som Skattum. 

Ole Skattums ene sønn, Haagen, var for øvrig en av de første som begynte handelsvirksomhet på Gjøvik. Han ble også ordfører i byen. Etterkommerne driver fortsatt handel på Gjøvik, blant annet byggevarehuset *Byggmakker Skattum*. Den gamle Skattumgården er brent ned, men det er bygd opp igjen en ny forretningsgård med samme navn.

## Eksterne lenker
* Norske Gaardnavne
* Om Husfliden i Norge
Skattumgården

**Skattumgården** er en bygård på Gjøvik, med adresse Storgata 23. Den opprinnelige Skattumgården ble bygd opp av Haagen Skattum, fra garden Skattum i Østre Toten. Skattumgården sto ferdig i 1859/60, som en av de største forretningsgårdene i byen. Dit kom det handlende langveisfra, blant anna fra Valdres, som overnatta i ei av "bondestuene" i bakgården. Skattumgården brant ned i mars 1983, i en brann som lokalavisa Oppland Arbeiderblad kalte "eksplosjonsartet". Gården ble i 1987 erstatta av en ny forretningsgård med samme navn. En modell av den opprinnelige Skattumgården står utstilt i Mjøsmuseets lokaler på Gjøvik.
Oslo by Steinerskole

**Oslo by Steinerskole** er en privat videregående steinerskole i sentrum av Oslo. Skolen har elever fra hele landet. Alle som har fullført ungdomsskole kan søke opptak ved skolen. Rektor på skolen er Elisabeth Solberg Holm siden skoleåret 25/26.

Skolen har flere linjer man kan velge mellom: humanist, realfag, media og kommunikasjon, kunst og musikk (2022/23).

## Revy
OBS-revyen er en årlig skolerevy på Oslo by Steinerskole. Den vant for første gang Aftenpostens revypris i 2020.

### Forestillinger

* 2025: *Hjelp, jeg tok trampstamp på Rhodos!*
* 2024: *GRØNN*
* 2023: *Tevje banner i starten av 2. akt*
* 2022: *Kan inneholde spor av nøtter*
* 2021: *SOMMERSHOW*
* 2021: *Ei Påsa med Twist*
* 2020: *Personalmøte for nye sikkerhetsrutiner og innføring i innloggingssystemer på møterom B204 klokken 15:45 på tirsdag*
* 2019: *DUM*
* 2018: *Lordi; Hvor ble det av dere i alt mylderet?*
* 2017: *Dvask*
* 2016: *Fram fram bak fram*
* 2015: *Defekt*
* 2014: *Geir*
* 2013: *Periplantea*
* 2012: *Hvorfor heter ingen hunder mamma?*
* 2011: *R*
* 2010: *No Music For Old Men*
* 2009: *Døden på OBS*

## Referanser


## Eksterne lenker
*
Petit brabancon

**Petit brabancon** (FCI #82) er en liten hunderase som stammer fra Belgia og er nært beslektet med griffon bruxellois og griffon belge, som den kun skiller seg fra gjennom ulik pels. Mops er også en nær slektning.

Hunden er småvokst (3,6-6 kg) og finnes i fargene rødbrun, sort, og sort & brun (black and tan). Pelsen er kort (maks 2 cm), glatt tilliggende og glinsende. Antatt levealder er ca. 11 – 14 år.

Petit brabancon tilhører griffongruppen. Disse små belgiske selskapshundene regnes som oppvakte, balanserte, våkne, stolte, robuste. Kroppen er så godt som kvadratisk i formen. De har god benstamme, men er samtidig elegante i sine bevegelser og i sin konstruksjon. De drar til seg oppmerksomhet på grunn av et nesten menneskelig ansiktsuttrykk og flate nese. To av rasene er strihårete, men med forskjellig pelsfarge, mens petit brabancon er korthåret. (Rasekompendium – 2004 av Svenka griffonsektionen)

Griffoner blir ofte nært knyttet til sine eiere. I hjemmet er den full av vitalitet, våken, og gir beskjed hvis det kommer personer på døren. De knytter seg raskt til familien, og går godt ilag med andre hunder. Med fremmede kan de være litt reserverte. Siden en griffon bjeffer lite og ikke bjeffer høyt kan den passe i byleilighet. Rasen er ikke treningskrevende, men den trenger mosjon. Litt lek innendørs er også god trim. Et sted hvor den kan få løpe litt fritt er også bra. Varmt vær kan være et problem. Da er det smart å ta en kortere tur, og heller ta en ny senere. Griffoner er lærevillige og gjør det bra på lydighetskurser. Rasen passer også bra for barnefamilier.
Skattumgården (Mysen)

**Skattumgården** er en bygård i Anton H. Mysens gate på Mysen i Indre Østfold. Gården kom i Skattum-familiens eie i 1922, da Haldor Skattum kjøpte *M.A. Lunds Herreekvipering*. Sønnen Magne overtok gården i 1939 og foretok i 1962 ei større utbygging. Gården var i familien Skattums eie fram til 2005. Skattumgården består nå (2005) av sju leiligheter og fire næringslokaler. 

## Eksterne lenker
* Salget av Skattumgården (smaalenene.no 5/8 2005)
Sukhona

**Sukhona** (russisk: Сухона) er ei elv i den europeiske delen av Russland. Den er ei sideelv til Nordre Dvina. Den er 558&nbsp;km lang, og har et nedbørfelt på . 

Elva starter i Kubenskojesjøen i Vologda oblast, og renner derfra i en nordøstlig retning. Sukhona fryser over i månedsskiftet oktober – november og blir under isen til månedsskiftet april – mai. De største byene langs Sukhona er Sokol og Velikij Ustjug. Vologda oblasts administrative senter Vologda ligger ved sideelva Vologda. Sukhona løper sammen med elva Jug i Velikij Ustjug, og danner med det Nordre Dvina.

Fra Kubenskojesjøen går Nordre Dvina-kanalen mot vest, og knytter dermed Sukhona og Nordre Dvina sammen med Volga-Østersjøkanalen og vannveisystemet i det øvrige Russland.

## Referanser
Arn – Tempelridderen

***Arn – Tempelridderen*** (originaltittel: *Arn – Tempelriddaren*) er en svensk historisk eventyr-dramafilm fra 2007 regissert av Peter Flinth. Filmen er basert på de to første bøkene i Jan Guillous trilogi om den svenske tempelridderen Arn Magnusson. Dette er den første av to filmer om Arn. Den andre er *[[Arn &ndash; Riket ved veiens ende]]* kom i 2008. 

De to filmene hadde et samlet budsjett på over 200 millioner svenske kroner. 

For å understreke de kulturelle forskjellene, benyttes det fem ulike språk i filmen: svensk, engelsk, latin, arabisk og fransk. Engelsk brukes for å symbolisere det germanske språket frankisk, mens fransk brukes veldig lite. 

## Handling
Filmen starter med en scene der tempelridderen Arn redder Saladin fra røvere. Deretter hopper filmen tilbake i tid og følger ganske kronologisk hendelsene fra Arns barndom. Arn vokste opp på gården Arnäs, og som barn falt han ned og ble slått bevisstløs. Foreldrene lovet Gud at Arns liv skulle gis til Ham om Arn fikk leve, hvilket han også får. Etter en tid tas han med til klosteret Varnhem, hvor han blir oppdratt og får, i tillegg til vanlig undervisning, opplæring i ulike måter å sloss på, spesielt riding, bueskyting og sverdfekting. Som voksen blir han sendt ut av klosteret og tilbake til familien sin, og han får i løpet av denne tiden et kjærlighetsforhold til Cecilia Algotsdotter, og blir trolovet med henne. Hun blir gravid før de gifter seg, og de blir begge bannlyst, mest fordi han også ble anklaget for å også ha ligget med Cecilias søster Katarina. Han ble sendt til Det hellige land og hun i kloster, begge i en periode på 20 år. Videre vises vekselvis hans opphold i Det Hellige Land, som tempelridder, og hennes periode i kloster. Arn er en god tempelridder, og møter Saladin to ganger. Filmen avsluttes med et slag der Arn leder et angrep mot Saladins store hær med bare noen få tempelriddere (i forhold).

## Rolleliste
**Hovedroller:**

**Øvrige roller:**

## Referanser


## Eksterne lenker
*
Jacob Smith Jarmann

**Jacob Smith Jarmann** (født 30. mai 1816, død 29. mars 1894) var en norsk våpenkonstruktør.

Jarmann ble født i Nord-Fron i Gudbrandsdalen, hvor hans far Jens Petter Jarmann var lensmann. Hans mor het Maren Elisabeth Hiorth. Han ville satse på en militær karriere og tok offiserseksamen som privatist i 1840, men hadde ikke gode nok resultater. Han arbeidet bl.a. som maskinist på dampskip og var tidlig interessert i konstruksjon av skytevåpen. Han skal ha konstruert et enkeltskudds bakladningsgevær allerede i 1838. I 1855 startet han sammen med ingeniør Prosper Nørbech et mekanisk verksted i Kristiania. Firmaet ble gjort om til aksjeselskap i 1857 under navnet Nylands mekaniske verksted. I 1878 trakk han seg fra driften av verkstedet for å jobbe på heltid med geværkonstruksjon. I 1877 fikk han patent på et repetergevær i kaliber 11 mm. Dette ble videreutviklet til det geværet som ble antatt som 10,15 mm Jarmanngevær M/1884.

## Referanser
Ewan Stewart

**Ewan Stewart** (født 1957) er en skotsk skuespiller. Han spiller rollen som førstestyrmann William McMaster Murdoch i filmen ''Titanic'' fra 1997. Han er sønn av den skotske sangeren Andy Stewart (1933–1993).

## Eksterne lenker
*
Teck

**Teck** var et hertugslott i kongedømmet Württemberg, lokalisert nord for Swabian Jura og sør for byen Kirchheim unter Teck (nå i distriktet Esslingen), og har navnet sitt fra høydedraget Teck, 775 moh.
Gilja

**Gilja** (uttales *j'ilja*) er en bygd og et tettsted i Gjesdal kommune i Rogaland. Tettstedet har  innbyggere per 1. januar , og ligger omtrent 29 kilometer øst for kommunesenteret Ålgård. Bygden fungerer som knutepunkt for bygdene i distriktet og er i stor vekst både økonomisk og sosialt. Tendensen er økende befolkning. Den største arbeidsplassen i Gjesdal kommune, Gilje Tre, trekker arbeidsfolk fra hele kommunen. Stedet har også et lokalt bedehus som ble pusset opp i februar 2008.

Under 2. verdenskrig var Gilja en sentral plass for de norske forsvarere, og derfor ble det bombet der nesten helt til krigen sluttet. En oberst og hans menn ble drept av tyske krigere. 
Navnene på de norske soldatene står på et minnesmerke ved Dirdal kirke ved Dirdal, omtrent fem kilometer nordvest for Gilja.

## Referanser
Hans Hagerup Falbe

**Hans Hagerup Falbe** (1772–1830) var en dansk-norsk statsrådsmann, stiftamtmann og komponist. 

Falbe var sønn av Johan Christian Falbe og hans morfar var Hans Hagerup de Gyldenpalm. Dessuten var han svoger av Christian Colbjørnsen.

I 1791 tok han juridisk embedseksamen i København. Fra 1799 til 1802 var han assessor i Københavns Hof- og Stadsret. Mellom 1802 og 1809 var han assessor i Højesteret. 

Hans Hagerup Falbe kom til Norge da han ble utnevnt som justitiarius ved Akershus stiftsoverrett etter Enevold de Falsens død i 1808. Mellom 1809 og 1815 var han justitiarius i Overkriminalretten i Christiania. Han deltok ved stormannsmøtet på Eidsvoll den 16. februar 1814. 

Mellom 1815 og 1822 var Falbe amtmann i Akershus amt og stiftsamtmann i Akershus stiftamt. Fra 1822 og til sin død var han statsråd. Det heter at «hans eneste kvalifikasjon til å bli statsråd var etter samtidens dom, at han snakket utmerket fransk, og at han ikke var egnet til å være stiftamtmann».

Falbes gate i Oslo har blitt oppkalt etter han. (Fra Stensberggata nedenfor Frydenlunds bryggeri til Sofies gate).

## Statsrådsposter
* Fra 16. november 1822: ved statsrådsavdelingen i Stockholm (først konstituert, fast utnevnt fra 19. juli året etter)
* Fra 21. mai 1824: sjef for Revisjonsdepartementet
* Fra mai 1825: ved statsrådsavdelingen i Stockholm
* Fra september 1826: sjef for Marinedepartementet
* Fra oktober 1827: ved statsrådsavdelingen i Stockholm
* Fra september 1828: sjef for Revisjonsdepartementet
* Fra november 1829: ved statsrådsavdelingen i Stockholm

## Referanser



## Eksterne lenker
* 
* 
*  Biografi hos Dansk biografisk leksikon
Erik Hanøy

**Erik Hanøy** (født 15. mai 1969) er en norsk bergensk radiostemme som fram til 2016 jobbet for NRK Hordaland. Hanøy har vært fast spaltist i *[[Bergens Tidende]]*s magasin *Bonansa*.

I 2016 sto Hanøy fram i media som både mobber og mobbeoffer.

## Karriere
Han er tidligere speaker på Brann stadion (2000-08). Hanøy er utdannet ved Norges handelshøyskole.
Erik Hanøy begynte sin radiokarriere i Bergen Lokal i 1990, og ble ansatt i Radio 1 i 1992, der han jobbet til juli 2013.
I 2013 og 2014 var han programleder hos NRK Hordaland, (radio). Fra 1996 til 2004 kommenterte Hanøy Branns kamper direkte for Radio 1. I sesongene 2009 og 
2010 kommenterte han Brann-kamper på nett-tv for *Bergens Tidende*. Siden 2011-sesongen har han vært tilknyttet Fotball Media som fotballkommentator for Eliteserien, og har blant annet kommentert kamper på CMore.Fra 2017 til 2022 kommenterte Hanøy fotball for Discovey + (Eurosport). Hanøy har også gjort karriere som foredragsholder, siden 2015 har han reist Norge rundt og holdt foredraget «Skap deg en bedre arbeidsdag».  

## Referanser
Vasiliki

**Vasiliki** (gresk *Βασιλική*) er et moderne gresk kvinnenavn. Navnet er hunkjønnsformen av adjektivet *βασιλικός* (*vasilikos*), «kongelig», som er dannet fra ordet *βασιλεύς* (*vasilevs*), «konge».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Vasiliki Gemou Engesæth (f. 1959), gresk-norsk overlege

## Referanser


## Eksterne lenker
*
Gilje Tre

**Gilje Tre AS**, etablert i 1948, er en dør- og vindusprodusent med fabrikker på Gilja og på Moi i kommunene Gjesdal og Lund i Rogaland. Dør- og vindusprodusenten er en av landets største med 280 ansatte og med en årlig produksjon på 120 000 vinduer og 20 000 dører. De ferdige produktene selges under merkenavnene Gilje-vindu (vinduer, skyvedører og balkongdører) og Giljedoor (ytterdører). Bedriften er spesialist på skreddersydd masseproduksjon ved hjelp av Lean tankegang og Gilje Produksjonssystem. Gilje Tre er NDVK og FSC sertifisert.

Den blå fuglen er varemerke til konsernet, denne finnes i logo og på reklameartikler fra bedriften. Det største eksemplaret finnes forøvrig på taket av administrasjonsbygget på Gilja, godt synlig fra Hunnedalsvegen.

## Priser
*«Det gylne sagblad» i 1993 for Årets bedrift
* «Det gylne sagblad» i 2008 for Årets bedrift
* «Det gylne sagblad» i 2010 for Årets bedrift (Giljedoor)

## Eksterne lenker
* Firmaets hjemmeside
Sigrid Brennhaug

**Sigrid Pauline Brennhaug** (født 1970) er en norsk vokalist, opprinnelig fra Grane, etter hvert bosatt på Hemnesberget i Nordland. Hun er kjent fra sitt samarbeid med Marie Bergman, The Real Thing og Ladies Night. 

Brennhaug er utdannet adjunkt fra Høgskolen i Sør-Trøndelag. Høsten 2006 og våren 2007 var hun aktuell i forestillingen «*Ladies Nigh*t» på Edderkoppen teater i Oslo.

## Diskografi
2020: «*Daga æ vil huske*» utgitt på JayKay Records (JKR002, 2020). Tekst og musikk er skrevet av Sigrid Brennhaug og John-Kåre Hansen. 

2006:  *A Real Christmas* sammen med The Real Thing.

## TV og radio
Hun har blant annet gjort en livekonsert for NRKs festivalradio og deltatt to ganger i underholdningsprogrammet *[[Beat for beat]]* på NRK1. Våren 2024 deltok hun i The Voice – Norges beste stemme. 

## Referanser


## Eksterne lenker
*
VGS

**VGS** er en forkortelse for **[[videregående skole]]**.

**VGS** kan også vise til:

* ''VGS'' (TV-serie), ungdomsserie på NRK
* Vaugirard-Grenelle sportif
* Verkehrsgemeinschaft Stauferkreis
* Verkehrsgesellschaft Südharz
* Verkehrsmanagement-Gesellschaft Saar
* Verlässliche Grundschule
* Vermittlungsgutschein
* Vince Genna Stadium
Bilitt

**Bilitt** er en tettbebyggelse i Østre Toten, mellom Lena og Skreia. Stedet ligger ved fylkesvei 33, der fylkesveien mot Østlia og Kapp tar av. I dag (2017) er det en kiosk og et bakeri her. Det er også noe boligbebyggelse.

Bilitt var opprinnelig en husmannsplass under garden Kvem, nevnt i skriftlige kilder midt på 1700-tallet. Navnet betyr sannsynligvis "rasteplass"/"vertshus", jf. Bislett i Oslo. Stedet lå sentralt til etter den gamle bygdevegen som gikk østover mot Mjøsa.

Rundt 1850 begynte Bilitts storhetstid. I 1850 starta produksjonen ved Bilitt Brænderi, og i 1875 kom det første landhandleriet. Omtrent samtidig var det dessuten meieri og telefonsentral her. Kommunikasjonsutviklinga løfta også Bilitt. Den nye hovedvegen gjennom Skreifjella til Minne (dagens fylkesvei 33) åpna ca. 1885, like før den nye vegen til Kapp. Bilittkrysset ble et sentralt sted. Neste trinn var åpninga av Skreiabanen i 1902, da Bilitt fikk egen jernbanestasjon. I stasjonsbygningen fikk Bilitt også postkontor, med adresse 2856 BILITT (først skrevet BILIT). Postkontoret ble i 1905 flytta til handelsstedet Fram. 

Virksomheten på Bilitt ble gradvis mindre etter andre verdenskrig. Brennerisentraliseringa rundt 1957 satte en stopper for spritproduksjonen, og persontrafikken på Skreiabanen ble nedlagt i 1963. På 1990-tallet ble både mølla, postkontoret og butikken nedlagt. I de gamle butikklokalene holder nå et pizzabakeri til ( Også nedlagt). 

Bilitt hadde forøvrig 3 dagligvarebutikker, Malme, Espelid og Lundstad. Lundstad drev også kiosk og etterhvert gatekjøkken som fortsatt eksisterer (per 2009).

Malme drev også stedets eneste bensinstasjon.

På det store landhandleriet (Espelid) var det også fryseri, hvor lokalbefolkningen leide fryseboks og oppbevarte mat. Her kom også det første postkontoret som senere fikk nye lokaler tilknyttet et nybygg på Lundstadbutikken. Lundstadbutikken var den siste dagligvarebutikken som ble lagt ned og senere ble lokalene overtatt og pizza som take-away ble laget der.

Mølla har fortsatt en liten produksjon.

Brenneriets underetasje ble overtatt av brødrene Bratberg som hadde bil/lastebilverksted der og 2 og 3 etg ble overtatt av POLAR, som produserte telt, soveposer, nylonbelter m.m. På stedet hvor Brenneriet stod ble et lager og pakkeri for Norgesfrukt bygget opp og etablert på 1990 tallet og holdt det gående som Norgesfrukt og deretter ICA frem til 2007. (howie@spray.no)

## Litteratur
* Nettum, Herman: Bilitt, i årboka Totn 1978, s. 330-341.

## Eksterne lenker
*  Poststeddatabasen: Bilitt poståpneri
Marta

**Marta** og **Martha** er kvinnenavn med flere opprinnelser, blant annet arameiske *marta*, som betyr «dame, madam, husmor». Navnene er svært vanlige mange land, blant annet Slovakia og flere land i Sør- og Mellom-Amerika. I Bibelen er Marta nevnt i evangeliene som søster til Maria og Lasarus, og er kjent for sin gjestfrihet mot Jesus.

## Etymologi
Navnet *Marta* har flere opprinnelser. Det er:
* en latinsk form av greske *Martha* (gresk: Μαρθα), som var en gresk for av det hebraiske navnet Marta (hebraisk: מרתא), som betyr «kvinne, dame, madam, husmor»
* dannet av arameiske *marta*, som betyr «dame, madam, husmor»
* en variant av *[[Margareta]]* og avledede navn, blant annet som en yngre form av *Margta*, en kortform av *Marita* eller *Martea*
* en kortform av *[[Martina]]*

## Utbredelse
*Marta* er nevnt i 12 vers i Bibelen, og er dermed blant de hundre oftest nevnte kvinnenavnene i Bibelen.

*Martha* og *Marth* var vanlige kvinnenavn i Tyskland i senmiddelalderen. *Martha* ble tatt i bruk i England på 1500-tallet, og var mest populært på 1700- og 1800-tallet.

*Martha* har i mange år vært et populært navn i USA.

Navnet *Marta* var vanlig i Norge i fra 1880- til 1930-årene og hadde en popularitetstopp med 0,7 % i 1884. Navnet var dermed vanlig blant den tapte generasjon i Norge. Navnet ble igjen kortvarig populært i 1980-årene. Formen *Martha* var vanlig i Norge i hele 1700- og 1800-tallet og fram til 1940-årene og hadde en popularitetstopp med 1,8 % i 1889.

*Marta* har kroatisk og polsk navnedag 19. januar, polsk navnedag 22. januar, bulgarsk navnedag 1. mars, kroatisk navnedag 20. april, polsk navnedag 21. juni, kroatisk navnedag 5. juli, finsk navnedag 26. juli, svensk, færøysk, estisk, latvisk og polsk navnedag 27. juli, polsk, kroatisk, tsjekkisk og slovakisk navnedag 29. juli og norsk og færøysk navnedag 17. oktober. *Márta* har ungarsk navnedag 29. juli. *Martha* har gresk navnedag 4. juni.

|}

## Kjente personer med navnet
Personene i listen er ordnet kronologisk etter fødselsår.
* Marta Steinsvik (1877–1950), norsk forfatter
* Martha Stewart (født 1941), amerikansk forretningskvinne
* Hill-Marta Solberg (født 1951), norsk politiker
* Marta Norheim (født 1955), norsk journalist og litteraturkritiker
* Marta Vieira da Silva (født 1986), brasiliansk fotballspiller
* Martha Leivestad (født 1994), norsk podkaster

## Annen bruk av navnet
* *Fru Marta Oulie*, roman av Sigrid Undset utgitt i 1907

## Navnedag
*Marta* har navnedag i flere land, oftest 29. juli. Den norske navnedagen er . *Martha* har navnedag i flere land, oftest 29. juli, men har ikke noen norsk navnedag.

## Referanser


## Eksterne lenker
*
Kjell Westö

**Kjell Anders Westö** (født 6. august 1961) er en finlandssvensk forfatter.  Han studerte på den svenske sosial- og kommunalhøgskolen i Helsingfors. Han begynte som poet, men gikk over til å skrive noveller, og er nå mest kjent for sine romaner.

## Liv og karriere
Westös gjennombrudd kom med romanen *Drakarna över Helsingfors* (1996), en frittstående del av en serie Helsingforsromaner, som dessuten består av *Vådan av att vara Skrake* (2000), *Där vi en gång gått* (2006) og *Gå inte ensam ut i natten* (2009).

*Där vi en gång gått* vant Finlandia-prisen i 2006 og er dramatisert og vist på NRK. For *Hägring 38* (2013) fikk Westö Sveriges Radios Romanpris og Nordisk råds litteraturpris. 

Kjell Westö er bror av forfatteren Mårten Westö.

## Bibliografi
* 1986: *Tango orange* (diktsamling)
* 1988: *Metropol* 1998 (fotobok) – med tekster av Westö og fotografier av  Kristoffer Albrecht
* 1988: *Epitaf över Mr. Nacht* (diktsamling)
* 1989: *Utslag och andra noveller* (novellesamling)
* 1989: *Avig-Bön* (diktsamling) – utgitt under pseudonymet Anders Hed
* 1992: *Fallet Bruus* (novellesamling)
* 1996: *Drakarna över Helsingfors* (roman)
* 2000: *Vådan av att vara Skrake* (roman) – norsk oversettelse ved Erik Krogstad utgitt i 2002: *Faren ved å være Skrake*
* 2002: *Lang* (roman) – norsk oversettelse utgitt i 2003; ISBN 82-530-2555-6
* 2004: *Lugna favoriter* (novellesamling)
* 2006: *[[Där vi engång gått|Där vi en gång gått]]* (roman) – norsk oversettelse ved Erik Krogstad utgitt i 2007: *[[Der vi engang gikk]] * ISBN 978 82 530 3054 8
* 2009: *Gå inte ensam ut i natten* (roman) – norsk oversettelse ved Erik Krogstad utgitt i 2010: *Gå ikke alene ut i natten* ISBN 9788253032689
* 2011: *Sprickor: valda texter 1986-2011* (novellesamling)

*2013: *Hägring 38* (roman) – norsk oversettelse ved Erik Krogstad utgitt i 2014: *[[Svik 1938]] * ISBN 9788253036779
* 2017: *Den svavelgula himlen* (roman)
* 2020: *Tritonus* (roman)
* 2022: *Åren. Två bröder berättar*, sammen med Mårten Westö
* 2023: *Skymning 41*

## Priser og utmerkelser (utvalg)
* Tack för boken-medaljen 1997 for *Drakarna över Helsingfors*
* De Nios Vinterpris 2001
* Finlandiaprisen 2006 for *Där vi engång gått*
* Nordisk råds litteraturpris 2014 for *Hägring 38' (*Svik 38* )
* [[Aniara-prisen]] [[Litteraturåret 2014|2014]]
* [[De Nios Stora Pris]] 2014

== Filmatiseringer ==
I 2001 hadde en finsk film som bygget på romanen *Drakarna över Helsingfors* premiere, med [[Pirkka-Pekka Petelius]] i hovedrollen.

Romanen *Där vi en gång gått* har vært forelegg for en TV-serie (2011) som har blitt vist på NRK.under tittelen *Der vi en gang gikk.*

== Referanser ==
<references>
 

</references>

== Eksterne lenker ==
* [https://web.archive.org/web/20070928063325/http://www.impacdublinaward.ie/2007/Titles/Westo.htm Westö på websiden til *the International IMPAC Dublin Literary Award*]
* [http://www.cultureaconfine.org/web/content/index.php?action=search_biblio&id_biblio=3414 Fransk presentasjon av *Les sept livres de Helsingfors''] på Culture a confine
Christoph Voll

**Christoph Voll** (født 27. juli 1897 i München, død 16. juni 1939 i Karlsruhe) var en tysk billedhogger.

Han ble utdannet som billedhugger i Dresden under veiledning av Albert Starke. Medlem av Dresdner Sezession fra 1920. Flyttet til Saarbrücken 1924 og var leder og senere professor for den nyopprettede Statlige skole for Kunst og Handverk. Etter 1928 var han også pendler med verv ved Badische Landeskunstschule i Karlsruhe.

Hans verker ble erklært entartet etter den nasjonalsosialistiske maktovertakelsen i 1933. Merkelig nok fikk han ikke sparken fra professoratet umiddelbart. Det ble tvert i mot forlenget med to år. Deretter ble han utsatt for ny gransking og fikk anledning til fortsatt å bruke skolens fasiliteter – men bare til godkjente formål. Protester fra kolleger med nazisympatier fortsatte, inntil engasjementet ikke ble forlenget per. 1937. I alt 11 verk ble beslaglagt.

Voll døde 1939 som førtitoåring, graven finnes på landsbykirkegården i Oskby ved Blåvand (Danmark).

2005 kjøpte Germanische Nationalmuseum fra en  privatsamling 5 skulpturer (*Arbeiter mit Kind (1922)*, *Arbeiterfrau mit Kind (um 1923)*, *Der blinde Bettler (1923)*, *Schwangere Frau (1923)* og *Der Kritiker – Porträt des Literaturkritikers Arthur Binz (um 1925/26)*).

## Referanser


## Litteratur
* Anne-Marie Kassay-Friedländer. *Der Bildhauer Christoph Voll. 1897-1939.* Worms: Wernersche Verlagsgesellschaft, 1994.

## Eksterne lenker
* 
* Verkfortegnelse fra Germanischen Nationalmuseum 2006
Barnas superjul

***Barnas superjul*** er en TV-serie i 24 episoder for barn som ble sendt på NRK1 fra 1. til 24. desember 2007.

Programmet er basert på Barne-TV-serien *[[Barnas supershow]]*, hvor barn er programledere og styrer sitt eget show. I Barnas Superjul skjer det masse. Barna forbereder seg til jul på sin egen måte. Serien fikk Gullruten 2008 i klassen beste barne- eller ungdomsprogram. 

Meningene om programmet blant seerne var delte. Det ble sterkt kritisert for å være et masete, usammenhengede og usjarmerende program som holdt lavere kvalitet enn tidligere julekalendre og hadde lite med julehøytiden å gjøre. Musikken fikk også dårlige anmeldelser. Dagsavisens anmeldelse summerte opp det som var den grunnleggende kritikken fra mange: *«Barnas superjul» er tross sin barnedominerte utførelse preget av en anstrengt lystig ovenfra-og-ned-innstilling fra de som står bak»*.

Programmets navn er valgt for å promotere NRKs nye barnekanal, NRK Super. Her ble det vist på morgenen, med reprise 18.00 på NRK1 samme dag.

## Referanser


## Eksterne lenker
*
Tyggegummipop

**Tyggegummipop** (engelsk: *Bubblegum pop*) er en undersjanger av popmusikk som var mest populær i 1960-årene og starten av 1970-årene, som retter seg imot tenåringer eller barn før tenårsalder. I praksis er tyggegummipop altså nært beslektet med teenpop. 

Bubblegums klassiske periode var fra 1967 til 1972. I 1974 startet derimot en annen bølge av bubblegum, som varte til 1977, da punk rock og disco ble populært for fullt, og tyggegummipop var en av de sjangrene dette skjedde på bekostning av. De mest suksessrike av tyggegummipop-prosjektene var The Archies, som var et liksom-garasjeband fra en populær tegneserie fra 1960-årene, og herfra kom «Sugar, Sugar», som ble en av de mest solgte singlene gjennom tidene. Et annet eksempel er 1910 Fruitgum Company, som var et svært populært bubblegum-band på den tiden. Singelen «Simon Says» med 1910 Fruitgum Company er også en av tidenes mest solgte singler. Også det britiske bandet Sweet, som begynte som bubblegumband og senere ble en av de ledende gruppene innen glam rock, fikk også en viss suksess med enkelte av de platene fra deres bubblegum-periode, som var et populært bubblegum-band på den tiden. Singelen «Simon Says» med 1910 Fruitgum Company er også en av tidenes mest solgte singler. Sweet, som begynte som bubblegumband og senere ble en av de ledende gruppene innen glam rock, fikk også en viss suksess med enkelte av de platene fra deres bubblegum-periode, som «Co-Co» og «Poppa Joe».

Begrepet benyttes ofte som en mer nedsettende betegnelse på popgrupper som har utviklet en altfor «søt» musikkstil.

Begrepet «Bubblegum» benyttes også som betegnelse på en musikkstil som har sitt utspring fra 1990-årenes eurodance. Denne retningen heter **bubblegum dance**. Musikkstilen har mange likheter med for eksempel synthpop i et tempo mellom 95 og 150 bpm og kvinnelig sang med seksjoner av mannlig rap. Forskjellen fra eurodance er at bubblegum dance har litt mer fengende melodier, samt at tekstene og videoene ofte er laget for å være humoristiske eller rettet mot barn. Bubblegum dance er også enda «søtere» enn vanlig eurodance.

Bubblegum dance var mest populær under årene 1995–2000 og ble produsert hovedsakelig i Sverige, Danmark og Italia. Bubblegum ble laget av produsenter og låtskrivere som satte sammen grupper som framførte låtene. Den største produsenten innen sjangren er Johnny Jam & Delgado, kun det italienske selskapet SAIFAM har laget flere produksjoner. Noen av de mest kjente prosjektene innen sjangeren er Aqua, Daze, Dr Bombay, Hit’n’Hide, Toy-Box, Captain Hook, Barbie Young og Zippers.

## Eksterne lenker
* The Eurodance Encyclopedia
Bruflat (Vestre Toten)

**Bruflat** er ei grend i Vestre Toten. Stedet ligger ved Hunnselva, mellom tettstedene Reinsvoll og Eina. Riksvei 4 og Gjøvikbanen går gjennom Bruflat. Stedet var rundt 1900 et lite knutepunkt, med holdeplass på Gjøvikbanen, landhandel, meieri og telefonsentral.

Johannes A. Hauger kjøpte i 1892 ei tomt av Andreas Kværnum. Tomta kalte han Bruflat. Samme året satte han opp butikken, og i 1895 bygde han meieri, tok i mot mjølk og foredla den til mjølk og smør. I 1906 oppførte han et drivhus, som han leverte kranser og blomster fra.

Ved Bruflat stoppa lokaltoga på Gjøvikbanen.

## Litteratur
Tollersrud, Kristian: Johannes A. Hauger (landhandler), i Totens bygdebok III, s. 676.
Porsche Junior

**Porsche Junior** er en traktor fra den tyske produsenten Porsche. Den var i produksjon fra 1952 til 1963, og er utstyrt med en luftkjølt dieselmotor på 822 cm³ med én sylinder og en effekt på 14 hestekrefter.

## Eksterne lenker
*
Porsche Super

**Porsche-Diesel Super** er en traktor fra den tyske produsenten Porsche-Diesel. Den er utstyrt med en luftkjølt dieselmotor på 2&nbsp;625 cm³ med tre sylindre.

## Eksterne lenker
*
Dragon Ball (anime)

***Dragon Ball*** (ドラゴンボール *Doragon Bōru*) er en japansk anime-serie som gikk på TV fra 1986 til 1989 og er basert på Akira Toriyamas kjente manga-serie *[[Dragon Ball]]*. Den gjenforteller bok 1-17 av mangaen og etterfølges av anime-serien *[[Dragon Ball Z]]* (1989-1996). *Dragon Ball* består av 153 episoder. Serien ble først vist på japansk TV fra 1986 til 1989, og har blitt oversatt til en rekke språk, blant annet spansk, fransk, tysk og engelsk.

## Inndeling av serien
Serien er delt inn i følgende fem deler:

## Introer
**魔訶不思議アドベンチャー！** (Makafushigi ADOBENCHAA!)
*Animasjon 1: Episode 1-101, film 1 og 2
*Animasjon 2: Episode 102-153
*Animasjon 3: Film 3

## Avslutninger
**ロマンティックあげるよ** (ROMANTIKKU ageru yo)
*Animasjon 1: Episode 1-21
*Animasjon 2: Episode 22-101
*Animasjon 3: Film 1
*Animasjon 4: Film 2
*Animasjon 5: Episode 102-132
*Animasjon 6: Episode 132-153

**ドラゴンボール伝説** (DORAGONBOORU densetsu)
*Film 3

## Liste over episoder
### Son Gokū-sagaen

### Red Ribbon-sagaen

### Den 22. Tenkaichi Budōkai

### Piccolo Daimaō-sagaen

### Den 23. Tenkaichi Budōkai

## Eksterne lenker
* 
*
Haaretz

***Haaretz*** (hebraisk: ) er en israelsk venstreorientert dagsavis grunnlagt i 1919. Tittelen betyr direkte oversatt «Landet» og refererer til Det hellige land. Avisen ble etablert i 1919 i Jerusalem av for det meste russiske sionistiske jøder og er Israels eldste dagsavis. Det finnes også en utgave oversatt til engelsk, som kommer ut som ukeavis i Nord-Amerika. Avisen kan leses på verdensveven både på hebraisk og på engelsk.

Siden 1992 er sjefsredaksjonen i Tel Aviv.

Sammenlignet med andre aviser i Israel, særlig *[[Maariv]]* og *[[Yedioth Ahronoth]]*, er overskriftene og skriftstørrelsen i *Haaretz* mye mindre, det er færre bilder og artiklene er mer analytiske.

## Eksterne lenker
* 
*  Haaretz
*  Haaretz
Maukstadmoen leir

**Maukstadmoen leir** ligger i Øverbygd i indre Troms. 

Denne leiren huser Ingeniørbataljonen med innrykk i august og januar, samt 2. bataljon med innrykk i august. Leiren rommer alt i alt ca. 800-900 menn og kvinner. Den har et velferdsbygg med kantine, voksenopplæring, undervisningsbygg, depoter, utallige garasjer, vedlikeholdshaller og verksteder, 6 kaserner og ei mannskapsmesse.

Se også Skjold leir.
Kim Chi-ha

**Kim Chi-ha** (koreansk: 김지하, hanja: 金芝河, født 4. februar 1941, død 8. mai 2022 i Wonju) var en koreansk dikter og dramatiker.

Han var dissident under Park-regimet og ble dømt til livstid i fengsel i 1976. Som katolikk sammenlignet han lidelsene til det koreanske folk med lidelsene til Jesus Kristus. I skuespillet «Jesus med gullkrone» møter en spedalsk Jesus i fengsel. Jesus ber den spedalske frigjøre ham. Ved å hjelpe den spedalske blir gullkronen til Jesus fjernet og han kan snakke fritt.

## Referanser
The Rise and Fall of Ziggy Stardust and the Spiders from Mars

***The Rise and Fall of Ziggy Stardust and the Spiders from Mars***, eller bare ***Ziggy Stardust***, er et konseptalbum av den britiske musikkartisten David Bowie fra 1972. Albumet er Bowies femte og blir regnet som et av de store i rockehistorien. Musikkmagasinet *[[Melody Maker]]* har utpekt albumet som det definitive albumet fra 1970-tallet. I 2003 kom albumet på 35.-plass på musikkmagasinet *[[Rolling Stone]]*s liste over «Tidenes 500 beste album». Albumet klatret til femteplass på den britiske albumlista og til 75.-plass på Billboard 200 i USA. 

## Sporliste
Alle låter skrevet av David Bowie unntatt «It Ain't Easy» som er skrevet av Ron Davies.

**Side 1:**
# «Five Years»
# «Soul Love»  
# «Moonage Daydream» 
# «Starman» 
# «It Ain't Easy»

**Side 2:**
# «Lady Stardust»
# «Star»
# «Hang Onto Yourself» 
# «Ziggy Stardust»
# «Suffragette City» 
# «Rock 'N' Roll Suicide»

## Besetning
* David Bowie – vokal, gitar, saksofon, piano 
* Mick Ronson – gitar, piano, keyboard, bakgrunnsvokal 
* Trevor Bolder – bass, trompet
* Mick Woodmansey – trommer
### Andre medvirkende
* Rick Wakeman – cembalo på «It Ain't Easy»
* Dana Gillespie – bakgrunnsvokal på «It Ain't Easy»

## Andre utgivelser
**Rykodisc**
Utgitt på CD av Rykodisc i 1990 med følgende ekstraspor:
# «John, I'm Only Dancing» (alternativ mix)
# «Velvet Goldmine» (Singel B-side) 
# «Sweet Head» (tidligere ikke utgitt)
# «Ziggy Stardust» (2:35) (original demo)
# «Lady Stardust» (3:21) (original demo)

** Samme besetning som for de øvrige låtene bortsett fra de to siste demoversjonene hvor David Bowie har vokal, piano og gitar.*

Jubileumsutgivelsen er en dobbelt CD utgitt i forbindelse med 30-årsjubileet 1. juli 2002. CD 1 inneholder låtene fra originalalbumet.

CD 2 inneholder:
# «Moonage Daydream» (Arnold Corns versjon) 
# «Hang Onto Yourself» (Arnold Corns versjon) 
# «Lady Stardust» (original demo) 
# «Ziggy Stardust» (original demo)
# «John, I'm Only Dancing» (alternativ mix)
# «Velvet Goldmine »(Singel B-side)
# «Holy Holy» 
# «Port Of Amsterdam» 
# «The Supermen»
# «Round and Round» 
# «Sweet Head» (uttake take 4) 
# «Moonage Daydream» (ny mix)

## Plasseringer
**Album**

* 30-årsjubileumsversjonen

## Litteratur
*

## Referanser


## Eksterne lenker
*
Sverre Dag Mogstad

**Sverre Dag Mogstad** (født 1948) er professor emeriti ved MF vitenskapelig høyskole i Oslo.

## Liv og virke
Han ble utdannet i teologi ved MF og ble ordinert til luthersk prest i Oslo i 1977. Han underviste i religionspedagogikk og tok doktorgrad innen feltet i 2001. Fra 2005 til 2009 var han prorektor ved MF.

Han er far til økonomiprofessor Magne Mogstad.

## Verker
* *Religionspedagogikk. Tolkning – undervisning – oppdragelse* (Universitetsforlaget, Oslo 1987) 
* *Fag og fortelling. Didaktikk til kristendomsundervisningen* (Universitetsforlaget, Oslo 1990) 
* *Frimureri* (Universitetsforlaget, Oslo 1994) 
* *Fag, identitet og fortelling. 2. Utg.* (Universitetsforlaget, Oslo 1999) 
* *Trostradisjon og livstolkning. En systematisk-teologisk analyse av hvordan etablere en korrelasjon mellom fortelling og erfaring med utgangspunkt i Hans Stocks og Georg Baudlers bibeldidaktiske teorier.* KIFO Perspektiv nr. 9. (doktoravhandling) (Tapir forlag, Trondheim 2001)

## Referanser
Martha

**Martha** kan referere til:

* kvinnenavnet Martha, en engelsk form av Marta
* den danske filmen Martha (film)

## Kongelige - Märtha
* Märtha av Norge, Norges kronprinsesse fra 1929 til 1954.
* Märtha Louise, datter av kong Harald V av Norge og dronning Sonja av Norge.
Triumph TR4A

**Triumph TR4A** ble bygd mellom 1965 og 1967 av Triumph Motor Company i Storbriania

TR4A var en forbedret TR4, med nytt chassis. Den var visuelt nesten identisk til TR4, men den hadde en litt annerledes grill, og parkeringslyset var flyttet opp på siden ved siden av blinklyset på en kromlist. Fabrikken håpet at den nye, mer moderne uavhengige bakfjæringen ville tiltrekke seg kunder, på grunn av økt komfort. På grunn av den nye dempingen sto det IRS (independent rear suspension) på baksiden på de 75% TR4A med uavhengig bakdemping.

Etter ønske fra selgere ble 25% av bilene bygd med avhengig bakdempere som liknet på den gamle TR4. TR4A var den første bilen til å tilby en alternativ bakaksel.

Den nye fjæringen viste seg å være en hit, både blant folk og i billøp, TR4A IRS tok første andre og tredjeplass i 12-timersløpet Serbing 1966.

I 1968 ble TR4A erstattet av TR5 med Lucas bensininnsprøytning og TR250 som var samme modellen, men som ble utstyrt med forgassere på grunn av Amerikas strenge krav til forurensing.

## Spesifikasjoner
*Motor: 2&nbsp;138 cm³, 4 sylinder, 86 mm boring, 92 mm slaglengde, 9:1 kompresjon, 104 hk (76 kW). Den lange slaglengden sto for mye av bilens dreiemoment.
*Kapasitet:
:Bensintank: 53,4 L

:Girkasse: 0,85 L (1,5 imp pt)
*Beste akselerasjon:
:30 til 50 mph: 8 s
:40 til 60 mph: 8 s
:60 til 80 mph: 11 s
Li Zhisui

Dr. **Li Zhisui** (kinesisk: 李志绥, pinyin: *Lǐ Zhìsuī*, født 1919 i Beijing i Kina, død 13. februar  1995 i Carol Stream i Illinois i USA) var en av Mao Zedongs leger. Han hadde denne oppgaven i 22 år, og kom tett inn på Mao.

Han nedstammet fra en lang rekke kinesiske leger. Etter at han utvandret til USA forfattet han en biografi om Mao med tittelen *Formann Mao: livlegens beretning*. Boka ble oversatt til norsk i 1995

Få uker etter at han hadde fortalt i et fjernsynsprogram at han aktet å skrive enda en memoarbok, døde han av hjerteslag. 

Etter at dr. Lis bok kom ut skrev to andre medlemmer av Mao Zedongs tidligere stab, begge bosatt, i Kina, en bok på kinesisk for å tilbakevise mange av de lite flatterende påstander om Maos liv som Li hadde kommet med. De to var en av Maos personlige sekretærer og hans sykepleier Wu Xujun, som hadde arbeidet for dr. Li.

Dr. Li var også interessert i psykiatri. I oktober 1986 skrev han forordet til den første kinesiske lærebok i psykofarmakologi, *Psykofarmakologisk behandling av psykiatriske forstyrrelser* ( red.:  Dr. Neng Cai (Tsai)（蔡能）, Hong-zhang Shi (史鸿璋）, o.a., Shanghai Scientific Technology Publisher, mai 1987). 

## Referanser


## Litteratur
Tor Ole Skullerud

**Tor Ole Skullerud** (født 10. desember 1970) er en norsk fotballtrener og tidligere fotballspiller.

Skullerud ble født i Østfold og vokste opp på Kongsvinger, dit han flyttet fra Sarpsborg med sin familie da han var litt over ett år gammel. Han gikk gradene i Kongsvinger IL der han ble innlemmet i A-stallen da han var 18 år gammel. Han var en offensivt anlagt sentral midtbanespiller med god arbeidskapasitet.

Som 16-åring flyttet Skullerud fra Kongsvinger til Oslo for å gå på Wang Toppidrettsgymnas, der han opplevde å utvikle seg mye som spiller. Da han var 17 år takket han nei til et tilbud om lærlingkontrakt med den nederlandske klubben FC Den Haag. Etter hvert ble han lei pendlingen mellom Oslo og Kongsvinger, og valgte å finne seg en klubb i Oslo.

1990-sesongen ble hans første sesong med seniorfotball, tilbragt på utlån til  på tredje nivå i seriesystemet. Readys trener Terje Nilsen kjente han godt som trener på Wang, og blant hans lagkamerater var Dan Eggen, som gikk to klassetrinn over ham på Wang. Etter at 1990-sesongen endte med nedrykk, fulgte Skullerud med Terje Nilsen og flere lagkamerater til  på andre nivå i seriesystemet. 1991-sesongen hos Frigg endte imidlertid også med nedrykk.

Foran 1992-sesongen valgte Skullerud å takke nei til , som da spilte på andre nivå i seriesystemet med Lars Tjernås som trener, til fordel for  på tredje nivå. Han spilte tre sesonger for Grue, under Åge Steen, inntil de rykket ned i 1994-sesongen.

Deretter fortsatte spillerkarrieren hos , der spillende trener var Gaute Larsen som han kjente som trener fra Wang. Etter tre sesonger hos Ullern avsluttet Skullerud sin spillerkarriere for å bli trener. En trenerkarriere han startet i nettopp Ullern.

Skullerud har UEFAs prolisens som er høyeste trenerutdanning i Norge.

Han har trent Ullern IF Fotball, Bærum Sportsklubb, Vålerenga Fotball, G18- og G19-landslaget. Etter å ha vært Per Joar Hansens assistent på U21-landslaget, tok han over som hovedtrener i januar 2013, etter at Hansen ble ny trener i Rosenborg.

Han ledet Norge i U21-EM i fotball for herrer i Israel i 2013. Norge var et av åtte deltakende lag, og kom på andreplass i sin pulje med fem poeng etter uavgjort mot vertsnasjon Israel, seier mot England og uavgjort mot Italia. I utslagsrunden ble Spania for sterke, de vant 3–0 og tok seg dermed videre til finalen.

Han var en kort periode assistenttrener under Per-Mathias Høgmo for . 13. januar 2014 ble han presentert som hovedtrener for Molde Fotballklubb, og han var hovedtrener for Molde frem til 6. august 2015.

## Referanser




## Eksterne lenker
* 
*